text: - Det er en vild dårlig ide
  01 september 2016 kl. 17.27
  Beboer frygter, at kæmpevindmøller vil ødelægge landsbyen.
  Ikke alle tilbageværende beboere i området omkring den nye kæmpe vindmøllepark på grænsen mellem Tønder og Esbjeg kommuner er glade for planerne. Thorkild Bork Hansen fra Rejsby frygter, at vindmøllerne i fremtiden vil affolke hele hans lokalsamfund.
  Han har boet i Rejsby i 20 år, og han er bange for at opkøbet af i alt 41 ejendomme i nærheden af byen vil få store konsekvenser. Det betyder nemlig, at lokalsamfundet kommer til at mangle mennesker.
  - Det vil gøre det sværere for fællesskabet at overleve her, siger han til TV SYD.
  Han frygter for landsbyens fremtid, hvis møllerne kommer:
  - De kan desværre komme til at skabe skel imellem beboerne, siger han.
  Hør Thorkild Bork Hansen her:
  
  